شەفەق نیوز/ بەرهەم ساڵح سەرۆک کۆمار عراق،
ئمڕوو سێشەممە، لە کۆشک ئاشتی پێشوازی لە جینین بلاسخارت نۆێنەر تایبەت ئەمیندار
گشتی نەتەوە یەکگرتووەکان لە عراق کرد.
چەوپێکەفتنەگە باس وەگشتی گەشە سیاسی و ئەمنیەگان
لە وڵاتەگە و ناوچەگە کرد، ک دووپات کریا لەبان گرنکی بتەوکردن دەسەڵات دەوڵەت و دەزگا
ئەمنیەگان لە ئەنجامدان ئاسایش و ئارامی لە وڵاتەگە، و ریگردن لە دووارەبوین تاوانە
تیرۆریەگان ک ژیان و دارایی خەڵکەگە خەنە وەر مەترسی، وەگەرد دابینکردن سەڵامەتی بینا
حکومەتیەگان و شاندە دبلۆماسیەگان و تاکەیلیان لە پەلامارەگان، وەگورەی بەیاننامەیگ
لە سەرۆکایەتی.
چەوپێکەفتنەگە هەمیش باس لە باوەت هەڵبژاردن
هاتگ کرد ودووپاتکردن لەبان گرنگیی، و گرنگی ئامادەکردن رەوشەیل ئەمنی کونجایاگیگ
ئەرا ئەنجامدانی دویر لە چەک و جەختەگان، و ئەوەیش وەگەرد دابینکردن گشت پێداویستیە
هونەری و ئیدارەییەگان تر، وەشیوەیگ دەسپاکیی مسۆگەر بکەێد و ریگری لە دەسکاری وە
بازیکردن وە خوازین دەنگدەرەگان.
هەمیش باس لە گەشەیل رەوشە هەرێمیەگان کریا،
ک دووپات لە گرنگی سووکەوکردن ژاوەژاوەگان لە ناوچەگە کریا، و پابەندی عراق وە دویرەوکەفتن
لە ململانەگان، و ئەوە رەت بکەێد ک بوودە مەیدانیگ ئەرا ململانەگان.
